MUNICIPIUL CRAIOVA
CONSILIUL LOCAL AL MUNICIPIULUI CRAIOVA
               HOTĂRÂREA NR.42
privind prelungirea duratei contractului de concesiune nr.125153/2005 încheiat între Consiliul Local al Municipiului Craiova şi Dr. Neacşu C.Ioana, medic titular al Cabinetului Medical Individual Dr. Neacşu C.Ioana
Consiliul Local al Municipiului Craiova, întrunit în şedinţa ordinară din data de 21.07.2016;

           Având în vedere raportul nr.117980/2016 întocmit de Direcţia Patrimoniu prin care se propune prelungirea duratei contractului de concesiune nr.125153/2005 încheiat între Consiliul Local al Municipiului Craiova şi Dr. Neacşu C.Ioana, medic titular al Cabinetului Medical Individual Dr. Neacşu C.Ioana;
          În conformitate cu prevederile Legii nr.95/2006 privind reforma în domeniul sănătăţii, modificată şi completată, Hotărârii Guvernului nr.884/2004 privind concesionarea unor spaţii cu destinaţia de cabinete medicale şi Ordinul Ministerului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent; 
           În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1.  Se aprobă prelungirea duratei contractului de concesiune nr.125153/2005  încheiat între Consiliul Local al Municipiului Craiova şi Dr. Neacşu C.Ioana, medic titular al Cabinetului Medical Individual Dr. Neacşu C.Ioana, având ca obiect exploatarea spaţiului, situat în municipiul Craiova, str.Calea Bucureşti, bl.N1b, ap.1, pentru o perioadă de 5 ani şi 9 luni, începând cu data de 02.07.2016, până la data de 02.04.2022.
Art.2. Se aprobă cesiunea contractului de concesiune nr.125153/2005 încheiat între Consiliul Local al Municipiului Craiova şi Dr. Neacşu C.Ioana, medic titular al Cabinetului Medical Individual Dr. Neacşu C.Ioana, către S.C. Dermlife Med S.R.L., reprezentată legal de Dr. Gemeneanu Adina-Luisa, medic primar medicină de familie.

Art.3.  Se aprobă modificarea redevenţei aferente spaţiului medical, conform Hotărârii Consiliului Local al Municipiului Craiova nr.199/2016 referitoare la însuşirea raportului de evaluare având ca obiect stabilirea nivelului minim al redevenţei pentru spaţiile cu destinaţie de cabinete medicale, proprietate privată a municipiului Craiova, aflate în administrarea Consiliului Local al Municipiului Craiova.

Art.4. Se împuterniceşte Primarul Municipiului Craiova, dna. Lia Olguţa Vasilescu, să semneze actul adiţional de modificare a contractului de concesiune nr.125153/2005.
Art.5. La data intrării în vigoare a prezentei hotărâri, se modifică în mod corespunzător Hotărârile Consiliului Local al Municipiului Craiova nr.238/2004 şi nr.85/2006.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Dr. Neacşu C.Ioana, S.C. Dermlife Med S.R.L. reprezentată prin  Dr. Gemeneanu Adina-Luisa vor aduce la îndeplinire prevederile prezentei hotărâri.

